29 oktober 2018

“Tæpp” deg til færre ulykker

**I bygg- og anleggsbransjen er det dobbelt så stor sjanse for å bli utsatt for en arbeidsulykke enn i andre næringer. Nå skal ny teknologi bidra til færre ulykker.**

Ved hjelp av samme teknologi som brukes når du “tæpper” bankkortet ditt i butikken aktiveres maskinstyringsenheten, som er montert på maskiner, heiser og lifter, av det lovpålagte HMS-kortet.

Feil bruk av maskiner utgjør en stor risiko på byggeplasser. [Arbeidstilsynet](https://www.arbeidstilsynet.no/hms/hms-i-bygg-og-anlegg/) melder om at mangelfull planlegging og koordinering, manglende systemer for registrering av nesten-ulykker, ulykker, farer og uønskede hendelser, og språk -og kommunikasjonsproblemer ofte er skyld i ulykker innenfor bygg og anlegg.

* Riktig opplæring og kompetanse er det viktigste for å unngå ulykker med maskiner, sier Line Pedersen, Markedsansvarlig Infobric Norge.

**Bygg sikkerhetskulturer**

I 2008 ble det lovpålagt å bruke HMS-kort på arbeidsplassen i bygg og anlegg. Ti år senere er det fremdeles et stort forbedringspotensial når det kommer til etterlevelse av kortbruken.

Gjennom blant annet HMS-charteret skal trygge anleggsplasser skapes ved å endre atferdsmønstre, spre kunnskap og bygge opp en større sikkerhetskultur. Det begynner allerede i byggets planleggingsfase.

* En skybasert webtjeneste følger med maskinstyringsenheten, hvor prosjektleder kan fjernstyre hvem som har adgang til maskinparken via HMS-kortet. På den måten kan kun autoriserte personer starte maskiner, heiser og lifter, fortsetter Line Pedersen.

**Alle skal trygt hjem**

I Norge blir, i snitt, ti mennesker drept og 10.000 skadet på bygg- og anleggsplasser hvert år, viser tall fra Arbeidstilsynet.

Infobric utvikler IT-sikkerhetssystemer for bygg og anlegg, og jobber tett sammen men entreprenører for å utvikle ny teknologi som skal gjøre arbeidsplassen sikrere.

* Det er ingen som skal føle seg utrygg på jobb, og alle skal forlate arbeidsplassen i god behold, avslutter Line Pedersen.

**For nærmere informasjon, ta kontakt med:**

Line Pedersen  
Markedsansvarlig Norge  
Mobil: 934 66 357  
line.pedersen@infobric.no